kardosdrur/scandi-wiki huggingface dataset:
Expo 2000

Expo 2000 var en Verdensudstilling i Hannover, Tyskland, som fandt sted i perioden 1. juni – 31. oktober 2000. Udstillingen var lagt på byens store messeområde (Messegelände Hannover).

Historie

Baggrund 
Den 14. juni 1990 besluttede den internationale verdensudstillingskommite, at verdensudstillingen i 2000 skulle placeres i Hannover i det daværende Vesttyskland, der slog Toronto på målstregen i bestræbelserne på at få værtsskabet.

I 1992 vandt en arkitektgruppe fra Locarno i Schweiz en designkonkurrence om masterplanen for hele udstillingen.

Konstruktion 
Den 5. maj 1994 dannedes et selskab på foranledning af regeringen i Bonn. Selskabet skulle være ansvarshavende for såvel konstruktionen af udstillingen som selve driften heraf. Det første spadestik til Expo 2000 blev taget den 22. april 1996.

Til forskel fra foregående verdensudstillingers fokus på landvindinger indenfor videnskab og teknologi gik temaet for Expo 2000 mere i retning af udvikling og løsninger ude i fremtiden.

Udstillingen 
Udstillingen åbnede som planlagt den 1. juni 2000 og varede de efterfølgende fem måneder frem til udgangen af oktober.

40 millioner besøgende havde man kalkuleret med, men der kom kun lidt over 25 millioner. Dette medførte store økonomiske problemer med underskud i nærheden af 600 millioner dollars.

Pavillonerne 
En række temapavilloner, der berørte emner som uddannelse, mobilitet, arbejde, energi, forurening etc., var rejst på udstillingen. Hertil kom et stort antal nationale pavilloner, der hver især gav de enkelte nationer mulighed for at præsentere deres specielle bud på fremtiden. I alt 155 nationer var repræsenteret på Expo 2000.

Den islandske pavillon er siden opstillet i Danfoss Universe i Nordborg, Danmark.

Danmark på Expo 2000 
Den danske afdeling bestod i realiteteten af tre pavilloner, indbyrdes forbundet med en hovedpavillon. Omgivet af vand og med en bro, der førte ind til hovedindgangen, skulle udstillingen vise lidt af hvad Danmark havde at byde på. Vand, vind og natur havde en stor rolle i præsentationen, men også himlens genspejlen i pavillonernes forskellige geometriske former skulle lede de besøgendes tanker i retning af naturen.

I den halvkugleformede pavillon var det vindkraft, der blev præsenteret. I det kubeformede hus var det omgangen med vand, der var i centrum, mens der i det pyramideformede hus var fokus på ernæring og fødevarekvalitet. I hovedhuset fandtes udstillingen 'Det legende Menneske'.

Udenfor den danske pavillon var skulpturgruppen Det genmodificerede Paradis af Bjørn Nørgaard. Dette værk er siden flyttet til Langelinie i København.

Rundt på området 
For at gøre det nemmere for publikum at komme fra den ene ende af det store område til den anden var der rejst en svævebane, Expo-Seilbahn, hvor et stort antal 8-personers gondoler i fast pendulfart kørte pladsen rundt. Dette gav ligeledes publikum mulighed for et kig på området oppefra.
Gondelerne fra svævebanen betjener i dag publikum i et skiområde i Schwarzwald.

Eksterne henvisninger 

 Officielle hjemmeside for Expo 2000

Referencer 

Hannover
Verdensudstillinger i Tyskland
Begivenheder i 2000
Maurice Letchford

Maurice E. Letchford (27. august 1908 i Pretoria i Sydafrika – 15. august 1965) var en canadisk bryder som deltog i de olympiske lege 1928 i Amsterdam. 

Letchford vandt en bronzemedalje i brydning under OL 1928 i Amsterdam. Han kom på en tredje plads i vægtklassen weltervægt, i fristil bagefter Arvo Haavisto fra Finland og Lloyd Appleton fra USA. Der var seks vægtklasser i den græsk-romerske stil og syv i fristil.

Eksterne henvisninger 
 

Brydere fra Canada
Personer fra Pretoria
Lloyd Appleton

Lloyd Otto Appleton (1. februar 1906 i Iowa – 17. marts 1999 i Ohio) var en amerikansk bryder som deltog i de olympiske lege 1928 i Amsterdam. 

Appleton vandt en sølvmedalje i brydning under OL 1928 i Amsterdam. Han kom på en andenplads i vægtklassen weltervægt, i fristil bagefter Arvo Haavisto fra Finland. Der var seks vægtklasser i den græsk-romerske stil og syv i fristil.

Eksterne henvisninger 
 

Brydere fra USA
Olympiske sølvmedaljevindere fra USA
Medaljevindere ved sommer-OL 1928
Jimilian

Jimilian Ismaili (født 22. august 1994) er en dansk sanger af albansk afstamning. Jimilian har kontrakt med Flexmusic og har udgivet flere sange og albums på iTunes, TDCPlay, Spotify, m.m. Vibration Remix blev hans første gennembrud. Jimilians album "Mig Og mig Selv" fik platin med hitsingler som "Slem Igen" samt "Damer På Lager". Begge sange har også fået platin.

I 2021 vandt han sæson 18 af Vild med dans sammen med den professionelle danser Asta Björk Ivarsdottir.

Tidlige liv og karriere 
Jimilian boede i Belgien, og i en kort periode også i Sandholmlejren, da hans familie flygtede til Danmark i 2000. Hans far var en kendt folkemusiker hjemme i Albanien. Under hans debut i MGP 2006 deltog han oprindeligt under navnet Lil' G, med sangen 'Penge' .

Singler

Referencer

Eksterne henvisninger 
 

Sangere fra Danmark
Moderne R&B
Vindere af Vild med dans
Villa Svastika

Villa Svastika var et landsted tegnet af arkitekten Povl Baumann for Carlsberg-arvingen Vagn Jacobsen og bygget i 1926-27 i colonial style. Det lå ved Strandvejen i Hørsholm Kommune, men blev revet ned i 1983.

Historie
Byggeomkostningerne var dengang et uhørt stort beløb på 1 million kroner. Haveanlægget var udført af landskabsarkitekten G.N. Brandt og udnyttede den skrånende grund, der var inddelt i plateauer med forskellige temaer.

I 1962 blev villaen solgt for 200.000 kroner. Den nye ejer ønskede at forvandle den til mondænt sommerhotel, men planen blev aldrig realiseret.

I stedet fremkom der planer om at nedrive ejendommen for at udstykke den kostbare grund. Dette gav anledning til en lang strid mellem Hørsholm Kommune og daværende ejer Grossist Ole Emil Muldorff Frellsen om en eventuel fredning. En sådan viste sig dog umulig grundet bygningens beskedne alder, og i 1983 blev villaen revet ned.

I dag ligger bebyggelsen Mikkelborg Park på stedet.

Navnet

Navnet refererer til Svastika-symbolet var den gamle brygger Carl Jacobsens lykketegn og længe havde været brugt af Carlsberg Bryggerierne som bomærke. Senere blev navnet ændret til Christianshøj.

Se også
 Carlsberg Byen

Referencer 

Forsvundne bygninger, konstruktioner og anlæg i Hørsholm Kommune
Carlsberg
An-tiki

An-tiki er en tømmerflåde, som de fire eventyrer: Kaptajn Anthony Smith (84-85 år), David Hildred (57 år), Dr Andy Bainbridge (56 år) og John Russell (61 år) krydsede atlanterhavet med. De beskriver selv tømmerflåden som en blikdåse på en træplade.
 
Tømmerflåden er ca. 12 gange 6 meter. Til at lave elektricitet til deres navigationsudstyr (GPS, EPIRB, AIS, Satnav osv) havde de 4 solpaneler, vindmølle og en fodpumpe(?).

De sejlede fra de Kanariske Øer og ankom til Saint Martin i Caribien d. 6. april 2011. Turen tog 66 dage og rejsen var 5117 km (2.763 sømil) lang. Det tog 67 dage at bygge tømmerflåden. 221 flyvefisk landede på "dækket" under turen. De drak 1200 liter vand ud af en beholdning på 2000 liter. 3 flasker single malt Whisky blev drukket undervejs.

Anthony Smith svar til folk, som anbefalede ham at tage en bustur til Tyrkiet i stedet, fik svaret at han ikke kunne gå så meget og at en tømmerflåde er mere sikker end de fleste yachts.

Anthony Smith fejrede sin 85 års fødselsdag om bord på tømmerflåden d. 30. marts 2011.

Referencer 

:en:Anthony Smith (explorer)

Se også 
Kon-Tiki

Eksterne henvisninger 
gasballoon.com: An-tiki 
Youtube – før afgangen: Anthony Smith speech before AnTiki raft departure
Forberedelse: An-Tiki Raft.
AnTiki raft naming ceremony

Fartøjer
Mushroomhead

Mushroomhead er et amerikansk industrial metal-band dannet i 1993 i Cleveland, Ohio. Bandet er kendt for deres masker og maling og deres alternative musik, da det er en blanding af heavy metal og elektronisk. De har solgt 880.000 enheder, udgivet 7 studiealbum og 15 musikvideoer.

Studiealbum 
 Mushroomhead (1995)
 Superbuick (1996)
 M3 (1999)
 XIII (2003)
 Savior Sorrow (2006)
 Beautiful Stories for Ugly Children (2010)
 The Righteous & the Butterfly (2014)
 A Wonderful Life (2020)

Kilder 

Heavy metal-grupper
Nu metal-grupper
Industrial metal-grupper
Alternative metal-grupper fra USA
Musikgrupper fra 1993
Hans Minder

Hans Minder (født 28. august 1908) var en schweizisk bryder som deltog i de olympiske lege 1928 i Amsterdam. 
 
Minder vandt en bronzemedalje i brydning under OL 1928 i Amsterdam. Han kom på en tredjeplads i  fjervægt, fristil bagefter Allie Morrison fra USA og Kustaa Pihlajamäki fra Finland. Der var seks vægtklasser i den græsk-romerske stil og ssyv fristil.

Eksterne henvisninger 

Brydere fra Schweiz
Olympiske sølvmedaljevindere fra Schweiz 
Medaljevindere ved sommer-OL 1928
Videns- og Forskningscenter for Alternativ Behandling

Den 28 august 2000 blev Videns-og Forskningscenter for Alternativ Behandling (ViFAB) officielt åbnet i Århus. Det var en selvejende institution under Ministeriet for Sundhed og Forebyggelse. Formålet med centret var at øge viden om og kendskabet til forskellige former for alternativ behandling og deres virkning, at fremme og udvikle forskning på området, og at fremme en dialog mellem sundhedspersonale, alternative behandlere og brugere (Bjørklund, 2001).

ViFAB finansieredes via Finansloven §16.33.02 og §16.33.03.  Centeret blev  nedlagt og lukket  ved bevillingsophør 23. november 2012 .  Sundhedsstyrelsens Råd for Alternativ Behandling (SRAB), vil fremover videreføre nogle af VIFAB’s opgaver

Eksterne kilder og henvisninger 

 Bjørklund G. Ny giv for biologisk medisin i Norden. Nord Tidsskr Biol Med 2001; 1: 3-6.
 Videns- og Forskningscenter for Alternativ Behandling (ViFAB)

Danske styrelser
Alternativ behandling
Modifikation (kunst)

Modifikationer kaldes malerier, der er blevet overmalet af andre kunstnere end ophavsmanden og dermed gjort dem til sine egne værker. Det er ofte fiduskunst, det går ud over. Asger Jorn og Per Kirkeby har udført flere modifikationer.

Marco Evaristti har udført modifikationer, der dog adskiller sig fra Jorns og Kirkebys ved at være udført på dyre originale kunstværker af Jorn, Carl-Henning Pedersen, Egill Jacobsen, Karel Appel med flere.

I 1959 udstillede Asger Jorn en række modifikationer i Galerie Rive Gauche i Paris.

Se også 
 Altered book
 Hærværk

Referencer

Eksterne henvisninger 
 Eksempel Asger Jorn (DANISH, 1914-1973)   | Le Hollandais Volant (Modification) – The Flying Dutchman   | Impressionist & Modern Art Auction 

Kunst
Maleri
Edmond Spapen

C. Edmond Spapen var en belgisk bryder, som deltog i de olympiske lege 1928 i Amsterdam.

Spapen deltog i bantamvægt, fri stil, ved OL 1928. Han vandt sin førsterundekamp mod canadieren Jim Trifunov, men tabte derpå i semifinalen til den senere vinder, finnen Kaarlo Mäkinen. Spapen vandt derpå i kampen om andenpladsen over briten Harold Sansum og fik sølv, mens Sansum tabte kampen om tredjepladsen til Trifunov, der dermed sikrede sig bronzen.

Referencer

Eksterne henvisninger 
 

Brydere fra Belgien
Deltagere for Belgien ved sommer-OL 1928
Olympiske sølvmedaljevindere fra Belgien
Lindenborg (Lejre Kommune)

Lindenborg er en lille kyst- og sommerhusby på Midtsjælland med . Lindenborg er beliggende i Gevninge Sogn ved Lejre Vig, 400 meter vest for Gevninge og 15 kilometer vest for Roskilde. Byen tilhører Lejre Kommune og er beliggende i Region Sjælland.

Lindenborg Kro ligger i byen.

Kilder 

Byer i Lejre Kommune
Georg Gehring

Georg Gehring (født 14. november 1903 i Frankenthal, død 31. oktober 1943 i Stettin) var en tysk bryder, som deltog i de olympiske lege 1928 i Amsterdam, 1932 i Los Angeles og 1936 i Berlin.
  
Gehring var tysk mester i sværvægt i græsk-romersk stil i 1925 og 1926 samt europamester i 1926. Han blev også tysk mester i 1928, samme år han deltog i sit første OL. Han blev regnet som en af favoritterne til OL-titlen, og han kom planmæssigt i gang med sejr over danske Emil Larsen i første runde. I anden runde besejrede han en franskmand og i tredje en tyrkisk bryder. I Fjerde runde besejrede han en italiener, inden han i runde fem tabte til svenske Rudolf Svensson, hvilket sikrede sidstnævnte guldmedaljen. Gehring fik en kamp mere, da man først var ude af turneringen, når man havde tabt to gange og i kampen om sølvmedaljen mødte han Hjalmar Nyström fra Finland, der vandt på point og fik sølv, mens Gehring fik bronze.

Gehring fortsatte med at dominere i Tyskland og blev national mester igen i 1929 og 1930. I 1929 blev han igen europamester, mens han blev nummer tre ved samme stævne i 1930 og 1931. Han deltog igen ved OL 1932 i Los Angeles, hvor han i øvrigt var tysk flagbærer ved åbningsceremonien. Ved disse lege deltog kun fem brydere i sværvægt, og konkurrencen blev afgjort på strafpoint: Når en deltager nåede fem strafpoint, var han ude. Gehring vandt både sin første- og andenrundekamp, men  begge blev vundet på point, hvilket gav ét strafpoint for hver kamp. I tredje runde mødte han Josef Urban fra Tjekkoslovakiet, der vandt på fald, hvilket gav Gehring tre strafpoint, og så var han ude som den anden deltager; han blev dermed nummer fire.

Han blev igen tysk mester i 1936 i græsk-romersk stil samt nummer tre i fri stil. Ved OL 1936 stillede han op i fri stil, men blev her elimineret i tredje runde. Han vandt sit sidste tyske mesterskab i 1937, igen i græsk-romersk stil.

Gehring var i øvrigt en alsidig sportsmand, der også dyrkede atletik og vægtløftning på højt niveau.

Referencer

Eksterne henvisninger 
 

Brydere fra Tyskland
Deltagere for Tyskland ved sommer-OL 1928
Deltagere for Tyskland ved sommer-OL 1932
Deltagere for Tyskland ved sommer-OL 1936
Olympiske bronzemedaljevindere fra Tyskland
Tårnby Kirke

Tårnby Kirke er navnet på flere danske kirker:
 Tårnby Kirke (Stevns Kommune) – en kirke i Tårnby Sogn i Stevns Kommune
 Tårnby Kirke (Tårnby Kommune) – en kirke i Tårnby Sogn i Tårnby Kommune
Udby Kirke

Udby Kirke er navnet på flere danske kirker:
 Udby Kirke (Holbæk Kommune) – en kirke i Udby Sogn i Holbæk Kommune
 Udby Kirke (Middelfart Kommune) – en kirke i Udby Sogn i Middelfart Kommune
 Udby Kirke (Norddjurs Kommune) – en kirke i Udby Sogn i Norddjurs Kommune
 Udby Kirke (Vordingborg Kommune) – en kirke i Udby Sogn i Vordingborg Kommune
Utterslev Kirke

Utterslev Kirke er navnet på flere danske kirker:
 Utterslev Kirke (København) – en kirke i Utterslev Sogn i Københavns Kommune
 Utterslev Kirke (Lolland) – en kirke i Utterslev Sogn i Lolland Kommune
DJ Lethal

Leor Dimant (; født 18. december 1972 i Riga, Lettiske SSR), bedre kendt som DJ Lethal, er en turntablist og pladeproducer. Han er bedst kendt som medlem af bandet Limp Bizkit, og var tidligere medlem af det irsk-amerikansk-inspirerede hiphopband House of Pain. På det seneste er DJ Lethal hovedproducer for hiphopgruppen La Coka Nostra, en gruppe som blandt andre inkluderer tidligere House of Pain medlemmer Everlast og Danny Boy.

Eksterne henvisninger 
 Interview med DJ Lethal fra 2000

Kildehenvisninger 

Personer fra Riga
Musikere fra Letland
Hiphoppere fra USA
Vejerslev Kirke

Vejerslev Kirke er navnet på flere danske kirker:
 Vejerslev Kirke (Favrskov Kommune) – en kirke i Vejerslev Sogn i Favrskov Kommune
 Vejerslev Kirke (Morsø Kommune) – en kirke i Vejerslev Sogn i Morsø Kommune
Vigerslev Kirke

Vigerslev Kirke er navnet på flere danske kirker:

 Vigerslev Kirke (København) – en kirke i Vigerslev Sogn i Københavns Kommune
 Vigerslev Kirke (Nordfyns Kommune) – en kirke i Vigerslev Sogn i Nordfyns Kommune
Klintehuse

Klintehuse er et kyst- og sommerhusområde på Nordvestsjælland med under 200 indbyggere (2013) . Klintehuse er beliggende i Højby Sogn ved Kattegat, fire kilometer vest for Nykøbing Sjælland og seks kilometer nord for Højby. Sommerhusområdet tilhører Odsherred Kommune og er beliggende i Region Sjælland.

Kilder 

Lokaliteter i Odsherred Kommune
Adolf Rieger

Adolf Rieger (født 25. august 1899 i Berlin, død 12. juni 1956) var en tysk bryder, som deltog i OL 1928 i Amsterdam.
 
Rieger dyrkede græsk-romersk brydning og blev tysk mester i sværvægtsklassen i 1924. I 1927 var han gået ned i vægtklasse og blev tysk mester i letsværvægt. Det var også i denne klasse, han deltog ved OL 1928, og her nåede han finalen efter sejr over en dansk, en norsk, en polsk, en estisk og en belgisk bryder. I finalen mødte han Ibrahim Moustafa fra Egypten, der vandt på point, så Rieger fik sølvmedaljen, mens finnen Onni Pellinen, der tabte til Moustafa i semifinalen, fik bronze.

Ud over OL-turneringen var det begrænset, hvor meget han konkurrerede internationalt. I 1931 var han med til at etablere klubben Berliner KV.

Referencer

Eksterne henvisninger 
 

Brydere fra Tyskland
Personer fra Berlin
Deltagere for Tyskland ved sommer-OL 1928
Olympiske sølvmedaljevindere fra Tyskland
Bækkekrog

Bækkekrog er en bebyggelse ved Arresø i Nordsjælland med . Bækkekrog er beliggende i Ramløse Sogn 1,5 kilometer vest for Ramløse og 7 kilometer vest for Helsinge. Byen tilhører Gribskov Kommune og er beliggende i Region Hovedstaden.

Kilder 

Byer i Gribskov Kommune
Letland ved sommer-OL 1928

Letland deltog i Sommer-OL 1928. 14 sportsudøvere fra Letland deltog under Sommer-OL 1928 i Amsterdam, de vandt ikke nogen medaljer. Letlands flagbærer var Alberts Zvejnieks.

Medaljer

Kilder 
 Officiel OL rapport  

Lande ved sommer-OL 1928
1928
Ved Vesterport

Ved Vesterport er en kontorbygning i København beliggende mellem Vesterbrogade og Gammel Kongevej lige ved Vesterport Station hvorefter den er opkaldt. Den blev opført i 1931-32 af arkitekterne Ole Falkentorp og Povl Baumann, og var for sin tid nyskabende både hvad angik dens konstruktion og funktion. I Politiken kaldte Poul Henningsen bygningen "moderne uden at være mode".

Bygningen tjente som et kontorhotel, hvor det både var muligt at leje et lille, møbleret kontor med adgang til fællesfaciliteter og større sammenhængende kontorarealer. Huset havde en parkeringskælder med tilhørende servicestation og smørehal som fungerede efter samme principper.

Arkitektur 
Bygningen er 8 etager høj plus to etager kælder. Dens bruttoetageareal er ca. 40.000 m², hvoraf de 2 er kældre, hvoraf godt 2.000 m² udgøres af p-kælderen som er placeret mod Meldahlsgade. Ved opførelsen var p-kælderen Europas på den tid største bilhotel med servicestation og smørehal.

Husets bærende konstruktion består af et stålskelet af sammenboltede søjler og dragere som efterfølgende er støbt ind i beton. Den har murede brystninger og stålvinduer, og er yderst beklædt med kobber.

Ved Vesterport i dag 
Ved Vesterport er i dag ejet af Nordea Ejendomme og anvendes af Nordea Bank.

Referencer 

Bygninger, konstruktioner og anlæg i Københavns Kommune
Vesterbro
Kontorhoteller
Nordea
Stillinge Strand

Stillinge Strand er en strand og en kyst- og sommerhusby ved Storebælt på Sydvestsjælland med . Stillinge Strand er beliggende i Kirke Stillinge Sogn ved Musholm Bugt to kilometer vest for Kirke Stillinge og 11 kilometer vest for Slagelse. Byen tilhører Slagelse Kommune og er beliggende i Region Sjælland.

Stranden 

Stranden ved Stillinge Strand er bred, og sandet er fint. Den er børnevenlig og fremkommelig for kørestolsbrugere. Stranden er tildelt den internationale miljø-udmærkelse Blå Flag. Fra kysten ved Stillinge Strand er der mod sydvest udsigt til Storebæltsbroen og mod nordvest til den ubeboede ø Musholm.

Strandengene 
Strandengene ved Stillinge Strand har en unik flora med flere sjældne planter. På strandengene finder man i april og maj måned nikkende kobjælde. I perioden fra juni til august blomstrer bakkenellike. Biologen Annli Jæger Rasmussen har i perioden 1959 - 2009 bestemt planter og lavet en floraliste for strandengene ved Bildsø Strand og Stillinge Strand. Floralisten med strandengenes planter, udarbejdet af Annli Jæger Rasmussen, omfatter i alt 75 forskellige planter. I artslisten er kun medtaget 4 tals og 5 tals blomsterplanter. De tokimbladede og græsser er ikke medtaget.

Galleri

Faciliteter 
De fleste af Stillinge Strands faciliteter er samlet i området omkring vejkrydset, hvor Stillinge Strandvej, Stillingevej, Drøsselbjergvej og Kongsmarkvej mødes. Her er der supermarked, forretninger og forskellige spisesteder, restauranter, ishuse og caféer. Ved Stillingevej er der parkeringsplads og busstopsted. På hjørnet af Drøsselbjergvej og Stillinge Strandvej ligger et offentligt torv med legeplads, bænke og cykelparkering. Offentlig toiletbygning med handicaptoilet og udendørs brusere er placeret på et lille torv ved badestranden for enden af Stillinge Strandvej. På torvet ved badestranden er der også cykelparkering. Der er 1,5 kilometer fra strandcentrum ved Stillinge Strand til Bildsø Skov, der ligger nord for Stillinge Strand. Kongsmark Strand ligger cirka 1 kilometer syd for strandcentrum af Stillinge Strand.

For at skabe en mere miljømæssig forsvarlig spildevandskloakering blev hele sommerhusområdet ved Stillinge Strand kloakeret i perioden 2016 - 2017. Spildevandet pumpes til Korsør Renseanlæg. Før kloakeringen havde de enkelte sommerhuse og ejendomme i området private løsninger for eksempel nedsivningsanlæg eller samletanke.

Kilder 

Byer i Slagelse Kommune
Strande i Danmark
Torup Kirke

Torup Kirke er navnet på flere danske kirker:
 Torup Kirke (Halsnæs Kommune) – en kirke i Torup Sogn i Halsnæs Kommune
 Torup Kirke (Jammerbugt Kommune) – en kirke i Vester Torup Sogn i Jammerbugt Kommune
 Torup Kirke (Randers Kommune) – en kirke i Torup Sogn i Randers Kommune
 Torup Kirke (Rebild Kommune) – en kirke i Torup Sogn i Rebild Kommune
Tulstrup Kirke

Tulstrup Kirke er navnet på flere danske kirker:
 Tulstrup Kirke (Skanderborg Kommune) – en kirke i Tulstrup Sogn i Skanderborg Kommune
 Tulstrup Kirke (Århus Kommune) – en kirke i Tulstrup Sogn i Århus Kommune
Tjæreby Kirke

Tjæreby Kirke er navnet på flere danske kirker:
 Tjæreby Kirke (Hillerød Kommune) – en kirke i Tjæreby Sogn i Hillerød Kommune
 Tjæreby Kirke (Slagelse Kommune) – en kirke i Tjæreby Sogn i Slagelse Kommune
Torslunde Kirke

Torslunde Kirke er navnet på flere danske kirker:
 Torslunde Kirke (Ishøj Kommune) – en kirke i Torslunde Sogn i Ishøj Kommune
 Torslunde Kirke (Lolland Kommune) – en kirke i Torslunde Sogn i Lolland Kommune
Lindenborg

Lindenborg kan henvise til flere stednavne i Danmark:

Lindenborg i Nordjylland:
 Lindenborg Gods – en herregård i Rebild Kommune
 Lindenborg Å – en å i Himmerland

Lindenborg på Sjælland:
 Lindenborg (Lejre Kommune) – en lille kyst- og sommerhusby i Lejre Kommune
 Lindenborg Kro – en kro i Lindenborg by

Se også 
 Hans Peter Lindeburg (1854–1932), dansk maler
Sundkirken

Sundkirken er navnet på flere danske kirker:
 Sundkirken (Københavns Kommune) – en kirke i Sundkirkens Sogn i Københavns Kommune
 Sundkirken (Guldborgsund Kommune) – en kirke i Toreby Sogn i Guldborgsund Kommune
Gerolamo Quaglia

Gerolamo Quaglia (født 8. februar 1902 i São Paulo, Brasilien, død 11. november 1985 i Genova) var en italiensk bryder, som deltog i to olympiske lege i 1920'erne. 

Quaglia var første gang med ved OL i 1924 i Paris. I fjervægt i græsk-romersk brydning tabte han i førte runde til en bryder fra Tjekkoslovakiet og i anden runde til Aage Torgensen fra Danmark. Han var dermed ude af turneringen. 

Han stillede op i samme disciplin ved OL 1928 i Amsterdam, og her gik det bedre. Han vandt først over en portugisisk bryder, derpå over en hollandsk, inden han var oversidder i tredje runde. I fjerde runde vandt han over en tyrkisk bryder, inden han i semifinalen tabte til svenskeren Erik Malmberg. Malmberg tabte siden i finalen til esteren Voldemar Väli, og Quaglia fik som taber i semifinalen bronze.

Referencer

Eksterne henvisninger 
 

Brydere fra Italien
Deltagere for Italien ved sommer-OL 1924
Deltagere for Italien ved sommer-OL 1928
Olympiske bronzemedaljevindere fra Italien